CELEX: 32021D1801
Language: hr
Date: 2021-10-11 00:00:00
Title: Provedbena odluka Komisije (EU) 2021/1801 оd 11. listopada 2021. o izmjeni Provedbene odluke (EU) 2019/1616 u pogledu usklađenih normi za metalne industrijske cjevovode, vijke i matice za prirubnice i njihove spojeve te parne kotlove od nehrđajućeg čelika

12.10.2021   
               
               
                  HR
               
               
                  Službeni list Europske unije
               
               
                  L 361/53
               
            
         PROVEDBENA ODLUKA KOMISIJE (EU) 2021/1801
         оd 11. listopada 2021.
         o izmjeni Provedbene odluke (EU) 2019/1616 u pogledu usklađenih normi za metalne industrijske cjevovode, vijke i matice za prirubnice i njihove spojeve te parne kotlove od nehrđajućeg čelika
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 12. Direktive 2014/68/EU Europskog parlamenta i Vijeća (2) tlačna oprema ili sklopovi iz članka 4. stavaka 1. i 2. te direktive koji su u skladu s usklađenim normama ili dijelom usklađenih normi čiji su referentni brojevi objavljeni u Službenom listu Europske unije smatraju se sukladnima s osnovnim sigurnosnim zahtjevima obuhvaćenima tim normama ili dijelom normi iz Priloga I. toj direktivi.
                  
               
                     (2)
                  
                  
                     Komisija je dopisom M/071 od 1. kolovoza 1994. od Europskog odbora za normizaciju (CEN) zatražila da u pogledu tlačne opreme izradi norme koje se odnose na proizvode i norme horizontalne naravi za potrebe Direktive 97/23/EZ Europskog parlamenta i Vijeća (3). Ta je direktiva zamijenjena Direktivom 2014/68/EU bez mijenjanja osnovnih sigurnosnih zahtjeva iz Priloga I. Direktivi 97/23/EZ.
                  
               
                     (3)
                  
                  
                     Na temelju zahtjeva M/071 te kako bi se uzeo u obzir najnoviji tehnički razvoj, CEN je revidirao i izmijenio neke od postojećih usklađenih normi. Konkretno, CEN je revidirao usklađenu normu EN 1515-4:2009, što je dovelo do donošenja usklađene norme EN 1515-4:2021 o vijcima i maticama za prirubnice i njihove spojeve. Revidirao je i usklađenu normu EN 14222:2003, što je dovelo do donošenja usklađene norme EN 14222:2021 o parnim kotlovima od nehrđajućeg čelika.
                  
               
                     (4)
                  
                  
                     CEN je izmijenio i usklađenu normu EN 13480-3:2017 o metalnim industrijskim cjevovodima.
                  
               
                     (5)
                  
                  
                     Komisija je zajedno s CEN-om procijenila u kojoj mjeri te norme o tlačnoj opremi koje je CEN izmijenio ili revidirao ispunjavaju zahtjev M/071.
                  
               
                     (6)
                  
                  
                     Norme o tlačnoj opremi koje je CEN izmijenio ili revidirao ispunjavaju zahtjeve koje trebaju obuhvatiti i koji su navedeni u Prilogu I. Direktivi 2014/68/EU. Stoga je primjereno objaviti upućivanja na te norme u Službenom listu Europske unije.
                  
               
                     (7)
                  
                  
                     Treba objaviti upućivanja na izmijenjene ili revidirane verzije normi EN 1515-4:2009, EN 14222:2003 i EN 13480-3:2017. Stoga je potrebno iz Službenog lista Europske unije (4) povući upućivanja na norme EN 1515-4:2009 i EN 14222:2003.
                  
               
                     (8)
                  
                  
                     Kako bi se proizvođačima dalo dovoljno vremena da svoje proizvode prilagode izmijenjenim ili revidiranim verzijama usklađenih normi za vijke i matice za prirubnice i njihove spojeve te parne kotlove od nehrđajućeg čelika, potrebno je odgoditi povlačenje upućivanja na te norme.
                  
               
                     (9)
                  
                  
                     U Prilogu I. Provedbenoj odluci Komisije (EU) 2019/1616 (5) navode se upućivanja na usklađene norme sastavljene za potrebe Direktive 2014/68/EU. Upućivanja na usklađene norme EN 1515-4:2021 i EN 14222:2021 trebalo bi uključiti u taj prilog.
                  
               
                     (10)
                  
                  
                     U Prilogu II. Provedbenoj odluci (EU) 2019/1616 navode se upućivanja na usklađene norme sastavljene za potrebe Direktive 2014/68/EU koje se povlače iz Službenog lista Europske unije. Upućivanja na usklađene norme EN 1515-4:2009 i EN 14222:2003 trebalo bi uključiti u taj prilog.
                  
               
                     (11)
                  
                  
                     Upućivanje na usklađenu normu EN 13480-3:2017 i upućivanja na njezine izmjene EN 13480-3:2017/A2:2020 i EN 13480-3:2017/A3:2020 uvrštena su u Prilog I. Provedbenoj odluci (EU) 2019/1616. Norma EN 13480-3:2017 dodatno je izmijenjena. Primjereno je zamijeniti odgovarajući unos u tom prilogu dodavanjem upućivanja na izmjenu EN 13480-3:2017/A1:2021.
                  
               
                     (12)
                  
                  
                     Provedbenu odluku (EU) 2019/1616 trebalo bi stoga na odgovarajući način izmijeniti.
                  
               
                     (13)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2019/1616 mijenja se kako slijedi:
            
                        1.
                     
                     
                        Prilog I. mijenja se u skladu s Prilogom I. ovoj Odluci;
                     
                  
                        2.
                     
                     
                        Prilog II. mijenja se u skladu s Prilogom II. ovoj Odluci.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 11. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/68/EU Europskog parlamenta i Vijeća od 15. svibnja 2014. o usklađivanju zakonodavstava država članica o stavljanju na raspolaganje na tržištu tlačne opreme (SL L 189, 27.6.2014., str. 164.).
         
            (3)  Direktiva 97/23/EZ Europskog parlamenta i Vijeća od 29. svibnja 1997. o usklađivanju zakonodavstava država članica o tlačnoj opremi (SL L 181, 9.7.1997., str. 1.).
         
            (4)  SL C 326, 14.9.2018., str. 94.
         
         
            (5)  Provedbena odluka Komisije (EU) 2019/1616 od 27. rujna 2019. o usklađenim normama za tlačnu opremu sastavljenima za potrebe Direktive 2014/68/EU Europskog parlamenta i Vijeća (SL L 250, 30.9.2019., str. 95.).
      
      
         
            PRILOG I.
            Prilog I. mijenja se kako slijedi:
            
                        (1)
                     
                     
                        unos br. 29. zamjenjuje se sljedećim:
                        
                                    Br.
                                 
                                 
                                    Upućivanje na normu
                                 
                              
                                    „29.
                                 
                                 
                                    EN 13480-3:2017
                                    Metalni industrijski cjevovodi – 3. dio: Projektiranje i proračun
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021”
                                 
                              
                  
                        (2)
                     
                     
                        dodaju se sljedeći unosi:
                        
                                    Br.
                                 
                                 
                                    Upućivanje na normu
                                 
                              
                                    „40.
                                 
                                 
                                    EN 1515-4:2021
                                    Prirubnice i njihovi spojevi – Vijci i matice – 4. dio: Odabir vijaka i matica za opremu obuhvaćenu Direktivom za opremu pod tlakom 2014/68/EU
                                 
                              
                                    41.
                                 
                                 
                                    EN 14222:2021
                                    Parni kotlovi od nehrđajućeg čelika”
                                 
                              
                  
      
      
         
            PRILOG II.
            U Prilogu II. dodaju se sljedeći unosi:
            
               
                           Br.
                        
                        
                           Upućivanje na normu
                        
                        
                           Datum povlačenja
                        
                     
                           „38.
                        
                        
                           EN 1515-4:2009
                           Prirubnice i njihovi spojevi – Vijci i matice – 4. dio: Odabir vijaka i matica za opremu obuhvaćenu Direktivom za opremu pod tlakom 97/23/EZ
                        
                        
                           12. travnja 2023.
                        
                     
                           39.
                        
                        
                           EN 14222:2003 Dimnocijevni kotlovi od nehrđajućeg čelika
                        
                        
                           12. travnja 2023.”